nahid-hub/BLUGE-bengali-wikipedia-section-title-prediction huggingface dataset:
মন্টারিওল ই এস্টারিওল স্পেনের কাতালোনিয়ার ফিগুয়েরস শহরে জন্মগ্রহণ করেন। তিনি একজন পিপানির্মাতার ছেলে ছিলেন। মন্টারিওল কার্ভেরার একটি উচ্চ বিদ্যালয়ে পড়াশোনা করেন এবং বার্সেলোনায় ১৮৪৫ সালে আইন বিভাগে ডিগ্রীলাভ করেন। তিনি ডুবো পরিভ্রমন বিষয়ক বিভিন্ন মৌলিক সমস্যার সমাধান করেন। বস্তুত মন্টারিওলই প্রথম সম্পূর্ণ মৌলিক ডুবোজাহাজ আবিষ্কার করেন।

মন্টারিওল আইনে পাস করলেও তিনি কখনই আইন বিষয়ে কাজ করেন। বরং তিনি তার মেধাকে লেখনী ও প্রকাশনার মাধ্যমে প্রকাশ করেন। তিনি ১৮৪৬ সালে একটি প্রকাশনা সংস্থা স্থাপন করেন এবং একই বছরে তিনি এমিলাকে বিয়ে করেন। তিনি নানাবিধ জার্নাল এবং পুস্তিকা তৈরি করেন এবং সেগুলোতে নারীবাদ, শান্তিবাদ এবং কমিউনিজম বিষয়ক তার ভিত্তিগত বিশ্বাস প্রকাশ করেন। তিনি "লাঁ মাদ্রে দ্য ফ্যামিলিয়া" নামক সংবাদপত্রে "নারীকে পুরুষের স্বৈরশ্বাসন থেকে মুক্তি"র প্রতিজ্ঞা করেন এবং তিনি "লাঁ ফ্রাটার্নিদাদ" সংবাদপত্রও তৈরি করেন যা ছিল স্পেনের সর্বপ্রথম কমিউনিস্ট সংবাদপত্র।

আবদো তেরাদেসের সাথে মন্টারিওলের বন্ধুত্ব তাকে প্রজাতান্ত্রিক দলে যোগদানে উৎসাহিত করে এবং তার বন্ধুতালিকায় যোগ দেয় যেমন সংগীতকার জোসেপ আনসেম ক্লেভ এবং প্রকৌশলী ও সংস্কারক ইডিফনস সিরদা। মন্টারিওল উটোপিয়ান চিন্তাবিদ এবং সমাজবিজ্ঞানী ইটিয়েন ক্যাবেট-এর একজন উৎসাহী সমর্থক হয়ে ওঠেন। তিনি ক্যাবেটের "ল্লা ফ্রাটার্নিদাদ" চিন্তাকে জনপ্রিয় করে তোলেন এবং তার উপন্যাস "ভয়েজ এন ইকারিয়ে"কে স্প্যানিশে অনুবাদ করেন। "লা ফ্রাটার্নিদাদ"কে ঘিরে এক চক্র গড়ে ওঠে। তারা যথেষ্ট টাকা ওঠায় এবং তাদের মধ্যে একজন ক্যাবেটের উটোপিয়ান সম্প্রদায় ইকারিয়ানস-এ যুক্ত হয়।

১৮৪৮-এর বিপ্লব-এ তার একটি প্রকাশনাকে সরকার দমন করে এবং তাকে ফ্রান্সে নির্বাসনে পাঠানো হয়। ১৮৪৯ সালে তিনি যখন বার্সেলোনাতে ফিরে আসেন, সরকার তার কাজকর্মকে নিবারণ করে এবং তিনি বিজ্ঞান ও প্রকৌশল জগতে ফিরে আসেন।

কাডাকুয়েস-এ থাকাকালীন তিনি প্রবাল কাটার মত বিপজ্জনক কাজ করতে গিয়ে একজন মানুষকে পানিতে ডুবে মরতে দেখেছিলেন। এই ঘটনা তাকে ডুবোজাহাজ নির্মাণের কথা মাথায় এনে দেয়। ১৮৫৭ সালে সেপ্টেম্বরে তিনি আবারও বার্সেলোনায় ফিরে যান এবং কাতালোনিয়া ও স্পেনের প্রথম বাণিজ্যিক সমাজ তৈরি করেন। তারাই "মন্টারিওল, ফোন্ট, আল্টাডফিল ইয়ে সিয়া" নামের ডুবোজাহাজ তৈরির কাজ শুরু করেন। তাদের মূলধন ছিল ১০, ০০০ পেঁসো।

১৮৫৮ সালে মন্টারিওল "দ্য ইক্টিনেও অর ফিশ-শিপ" নামক বৈজ্ঞানিক প্রকল্পটি উপস্থাপন করেন। বার্সেলোনার উপকূলে তার প্রথম ডুবোজাহাজ ইক্টিনেও ১, সেপ্টেম্বর, ১৮৫৯ সালে প্রথম পানিতে নামে।

সঠিক অনুচ্ছেদ শিরোনাম কোনটি?
titleA. পরবর্তী জীবন
titleB. পরবর্তী জীবন এবং সম্মান
titleC. ইক্টিনেও ২
titleD. আত্মজীবনী
উত্তর: titleD
আঙ্কর থম রাজা সপ্তম জয়বর্মণের সাম্রাজ্যের রাজধানীরূপে প্রতিষ্ঠিত হয়েছিল এবং এটি ছিল তার বৃহৎ স্থাপত্যকীর্তির কেন্দ্র। নগরে প্রাপ্ত একটি শিলালিপি থেকে পাওয়া যায় যে বর জয়বর্মণের কনে ছিল এই নগরী।

সম্ভবত আঙ্কর থম খ্‌মের সাম্রাজ্যের প্রথম রাজধানী নয়। তিন শতক পূর্ববর্তী এবং সামান্য উত্তরপশ্চিমে স্থিত যশোধরপুর এর কিছু অঞ্চল আঙ্কর থমের অন্তর্ভুক্ত। নগরীর সবচেয়ে প্রাচীন উল্লেখযোগ্য মন্দির হল রাজকীয় প্রাসাদ সংলগ্ন বাফুওন এবং ফিমিনাকাস। খ্‌মের জাতি আঙ্কর থম ও যশোধরপুরের মধ্যে কোন নির্দিষ্ট পার্থক্য বা সীমা টানেনি। এমনকি চতুর্দশ শতকের একটি শিলালিপিতে পুরনো নামটিই ব্যবহার করা হয়েছে। ‘মহান নগরী’ বা আঙ্কর থম নামটির ব্যবহার ষোড়শ শতক থেকে চালু হয়।

যতদূর জানা যায়, আঙ্কর থমের শেষ মন্দির মঙ্গলার্থ যা ১২৯৫ তে উৎসর্গ করা হয়েছিল। এরপর কাঠামোটি বিভিন্ন সময়ে সংস্কার করা হয়। তবে ক্ষয় হওয়া উপাদানে তৈরি পরবর্তীকালের স্থাপনাগুলো আর টিকে নেই।

অয়ুথ্যা রাজ্যের সম্রাট দ্বিতীয় বরম্মারাচাথিরাত এই নগরীর রাজাকে পদচ্যুত করেন এবং পোনহিয়া ইয়াট এর অধীনে তাদের রাজধানী দক্ষিণপূর্বের নমপেন তে স্থানান্তর করতে বাধ্য করেন।

আঙ্কর থম ১৬০৯ এর প্রথমদিকে পরিত্যক্ত হয়। তখন এক পাশ্চাত্য পর্যটক একে প্লেটোর আটলান্টিস এর মত আকর্ষণীয় বলে বর্ণনা করেন। ধারণা করা হয় এখানে আশি হাজার থেকে দেড় লক্ষ লোক বসবাস করত।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. শব্দতত্ত্ব
titleC. স্থাপত্যরীতি
titleD. ইতিহাস
উত্তর: titleD
জর্দানের আইন সংক্রান্ত ক্ষমতা দ্বিকক্ষবিশিষ্ট জাতীয় পরিষদের হাতে ন্যস্ত থাকে। জাতীয় পরিষদের ("মজলিশ আল-উম্মা") দুইটি কক্ষ রয়েছে। নিম্নসভায় ("মজলিশ আল-নওয়াব") ১৩০ জন সদস্য রয়েছে, যারা চার বছরের মেয়াদে একক আসনে নির্বাচিত হন। ১৫টি আসন বিশেষ ইলেক্টোরাল কলেজ দ্বারা নারীদের জন্য সংরক্ষিত। এছাড়াও নয়টি আসন খ্রিষ্টানদের জন্য এবং তিনটি আসন চেচেনদের জন্য সংরক্ষিত। নিম্নসভা জনগণ কর্তৃক নির্বাচিত হলেও এর আইন সংক্রান্ত ক্ষমতা কেবল আইন সমর্থন, প্রত্যাখ্যান ও সংশোধনের মধ্যেই সীমাবদ্ধ। নতুন আইন প্রবর্তনে নিম্নসভার ক্ষমতা নেই। সিনেট আইনসভায় ("মজলিশ আল-আয়ান") ৬৫ জন সদস্য রয়েছে যারা রাজা কর্তৃক চার বছরের মেয়াদে নির্বাচিত হন। সিনেট আইনসভা নিম্নসভা বা চেম্বার অব ডেপুটিসের নিকট দায়ী থাকে এবং নিম্নসভার অনাস্থা প্রস্তাবের মাধ্যমে সিনেট অপসারিত হতে পারে।

প্রত্যেক সংসদীয় নির্বাচনে জর্দানের আইনসভার রাজনৈতিক দল বা গোষ্ঠীর পরিবর্তন হয়। সাধারণত একটি গণতান্ত্রিক মার্কসবাদী/সমাজতান্ত্রিক দল, একটি মূলধারার উদারপন্থী দল, একটি মধ্যপন্থী-বাস্তববাদী দল, একটি মূলধারার রক্ষণশীল দল ও একটি কট্টর রক্ষণশীল দল (যেমন ইসলামিক অ্যাকশন ফ্রন্ট) আইনসভায় নিযুক্ত হয়।

জর্দানি চেম্বার অব ডেপুটিস সদস্যদের মধ্যে বিবাদ ও ঝগড়ার জন্য বিশেষভাবে পরিচিত। এমনকি চেম্বার অব ডেপুটিসে শারীরিক আক্রমণ ও অস্ত্র ব্যবহারেরও ঘটনা ঘটেছে। ২০১৩ সালের সেপ্টেম্বরে জনপ্রতিনিধি তালাল আল-শরিফ সংসদ প্রাঙ্গনে তার এক সহকর্মীকে আস্সাউলট রাইফেল দিয়ে গুলি করতে উদ্যত হয়েছিলেন।

সঠিক অনুচ্ছেদ শিরোনাম কোনটি?
titleA. দুর্নীতি
titleB. নির্বাহী বিভাগ
titleC. রাজনৈতিক পরিস্থিতি
titleD. আইন বিভাগ
উত্তর: titleD
৫২ কিলোমিটার দীর্ঘ আহমদপুর কাটোয়া রেলওয়ে লাইনের প্রায় অর্ধপথে অবস্থিত কীর্ণাহার রেলওয়ে স্টেশন। গ্রামটি সাঁইথিয়া, বোলপুর, আমোদপুর, সিউড়ী এবং রামপুরহাট-সহ বীরভূম, পার্শ্ববর্তী বর্ধমান ও মুর্শিদাবাদ জেলার বিভিন্ন গ্রাম এবং শহরের সাথে সড়কপথে ও বাস পরিবহন ব্যবস্থার মাধ্যমে যুক্ত। সকাল ৫:১০ মিনিট ও সকাল ৬:০০ টার দুটি বাস পরিষেবা প্রাত্যহিকভাবে কলকাতার সাথে কীর্ণাহারকে যুক্ত করে।

সঠিক অনুচ্ছেদ শিরোনাম কোনটি?
titleA. পরিবহন
titleB. শিক্ষা
titleC. অর্থনীতি
titleD. প্রশাসনিক ব্যবস্থা
উত্তর: titleA
বাল্যকালে শঙ্করদেবের মাতা ও পিতৃবিয়োগ হয়। তার ঠাকুরমা খেরসুতি শঙ্করদেবকে লালন পালন করেন। ১২ বৎসর বয়সে শঙ্করদেবকে মহেন্দ্র কন্দলি অধ্যাপকের টোলে নামভর্তি করা হয়। সেই বয়সে স্বরবর্নের ব্যবহার না করে তিনি ভগবান শ্রীকৃষ্ণের ভক্তি বিষয়ক কবিতা করতল কমল কমল দল নয়ন রচনা করেন। তারপর অধ্যাপক মহেন্দ্র কন্দলি তাকে দেব উপাধি দেন ও শঙ্করদেবকে সেরা ছাত্রে পরিণত করায়। তিনি মহেন্দ্র কন্দলির টোলে ৬বৎসর অধ্যয়ন করে চাঁরটি বেদ, চৌদ্দটি শাস্ত্র, অঠেরটি পুরান, নানান কাব্যগ্রন্থ, সংহিতা, ব্যাকরন, দর্শন ও বিভিন্ন শাস্ত্রে পারদর্শী হয়ে উঠেন। টোলে থাকা অবস্থায় তিনি প্রথম অনুবাদ স্বরূপ হরিশচন্দ্র উপাখ্যান কবিতা রচনা করেন। ধীর-স্থির ও জ্ঞানী-গুনী ব্যক্তি হয়ে তিনি নিজের পান্ডিত্যের পরিচয় দেন। ১৭ বৎসর বয়সে শিক্ষা সমাপ্ত করে তিনি নিজগৃহে ফিরে আসেন।

সঠিক অনুচ্ছেদ শিরোনাম কোনটি?
titleA. বাল্যকাল ও শিক্ষা
titleB. কর্মজীবন
titleC. তীর্থ ভ্রমণ
titleD. বৈবাহিক জীবন
উত্তর: titleA
যুক্তরাষ্ট্রে একটি সাধারণ টর্নেডো প্রায় ৫০০ ফুট (১৫০ মিটার) বিস্তৃত হয় এবং ভূমিতে প্রায় ৫ মাইলের (৮ কিমি)মত দূরত্ব অতিক্রম করে , যদিও বিভিন্ন ধরনের টর্নেডো বিভিন্ন আকৃতির হয়, এমনকি কিছু টর্নেডোর বিস্তার কয়েক ফুট মাত্র হতে পারে। একটি টর্নেডোর কথা একবার জানা গিয়েছিল, যার ধ্বংস-পথ ছিল মাত্র ৭ ফুট (২ মি)। অন্যদিকে কীলকাকার ধরনের টর্নেডোগুলোর ধ্বংস-পথ এক মাইল (১.৬ কিমি) বা তারও বেশি হতে পারে। নেব্রাস্কার হলাম নামক ছোট্ট গ্রামে ২২শে মে, ২০০৪ সালে যে টর্নেডো হয় তা এক পর্যায়ে ভূমিতে ২.৫ মাইল (৪ কিমি) বিস্তৃত ছিল।

পথের দৈর্ঘ্যের ক্ষেত্রে, মার্চ ১৮, ১৯২৫ সালে সংঘটিত "ট্রাই স্টেট টর্নেডো" যেটি মিসৌরি, ইলিনয় এবং ইন্ডিয়ানা এই তিনটি রাজ্যকে আংশিকভাবে ক্ষতিগ্রস্থ করেছিল, সেটি ভূমির উপর একটানা ২১৯ মাইল (৩৫২ কিমি) পথ পারি দিয়েছিল। বেশিরভাগ টর্নেডো যেগুলোর পথের দৈর্ঘ্য ১০০ মাইলের বেশি তারা মূলত একটি টর্নেডো পরিবার, যেগুলো পরপর সংঘটিত হয়, যদিও ট্রাই স্টেট টর্নেডোর ক্ষেত্রে যে এমনটি ঘটেছিল তার কোন উল্লেখযোগ্য প্রমাণ নেই সর্বোপরি, এর পথটির বর্তমান পুনর্বিশ্লেষণে দেখা গেছে টর্নেডোটি যেখান থেকে শুরু হয়েছে ভাবা হয়েছিল সেখান থেকে আরো ১৫ মাইল (২৪ কিমি) দক্ষিণে এটি সৃষ্টি হয়েছিল।

সঠিক অনুচ্ছেদ শিরোনাম কোনটি?
titleA. বিস্তার
titleB. সুপারসেল সম্পৃক্ততা
titleC. টর্নেডো পরিবার
titleD. ফানেলাকৃতির মেঘ
উত্তর: titleA
কারাইতেদের হিব্রু বর্ণমালা ভিত্তিক পরম্পরাগত লিপিটি ২০শ শতক অবধি ব্যবহৃত হয়েছিল।
বর্তমানেও বহু কারাইতে পরিবারে হিব্রু অক্ষরে হস্তলিখিত বহুবিধ বিষয়ের চিঠি বা ""মিয়েদজুমা"" দেখতে পাওয়া যায়।
বিংশ শতাব্দী জুড়ে, কারাইতে সম্প্রদায়গুলি লাতিন (ইয়াঙালিফ বর্ণমালা, লিথুয়ানীয় এবং পোলীয় বর্ণমালা) এবং সিরিলীয় লিপির বিভিন্ন রূপ ব্যবহার করতো।
সঠিক অনুচ্ছেদ শিরোনাম কোনটি?
titleA. লিখন পদ্ধতি
titleB. আধুনিক লিখন পদ্ধতি
titleC. বাক্যগঠন
titleD. কারায় ভাষায় বংশগত সম্বদ্ধীকরণ
উত্তর: titleA
বাংলাদেশ, ভারত, ভুটান, নেপাল, মায়ানমার, মালয়েশিয়া, লাওস, কম্বোডিয়া, থাইল্যান্ড, ভিয়েতনাম, ইন্দোনেশিয়া ও চীনের গহীন চিরসবুজ বনাঞ্চলে লালমাথা কুচকুচির আবাস। এর বঙ্গীয় উপভাষিক নাম "কুচকুচিয়া" বা "কুচকুইচ্যা" থেকে ধারণা করা হয় যে বাংলাদেশে একসময় এরা সুলভ ও বেশ সুপরিচিত ছিল। তার কারণ হচ্ছে, যে পাখি সচরাচর জনসাধারণের চোখে পড়ে না, সেই পাখির সাধারণত কোন বাংলা নাম পাওয়া যায় না। ধারণা করা হয় যে কাঠুরিয়ারা এককালে প্রায়ই পাখিটি দেখতে পেতেন। কিন্তু বাংলাদেশের বনভূমির ব্যাপক ধ্বংসের ফলে পাখিটি বর্তমানে দুর্লভ ও বিপন্ন বলে বিবেচিত। সেদেশে কেবল লাউয়াছড়া ও কাপ্তাই জাতীয় উদ্যানে পাখিটি কদাচিৎ দেখা যায়।

সঠিক অনুচ্ছেদ শিরোনাম কোনটি?
titleA. উপপ্রজাতি
titleB. প্রজনন
titleC. বিবরণ
titleD. বিস্তৃতি
উত্তর: titleD
বর্তমান বাজারে বিদ্যমান অনুপ্রেরণামূলক রোম্যান্স উপন্যাসগুলি খ্রিস্টান ভাবধারা ও প্রণয়সম্পর্কের বিকাশ কেন্দ্রিক কাহিনির সংমিশ্রণ। ২০০৪ সালে, এই উপবর্গে ১৪৭টি উপন্যাস প্রকাশিত হয়েছিল। এই উপন্যাসে সাধারণত অপ্রয়োজনীয় হিংসাত্মক কার্যকলাপ বা অশ্লীল বাক্যাদি ব্যবহৃত হয় না। কেন্দ্রীয় চরিত্রগুলির প্রণয় হয় সম্পূর্ণ নিষ্পাপ। যৌনতার উল্লেখ যদি বা থাকে, তবে তা ঘটে বিবাহের পর এবং তার বিস্তারিত বর্ণনাও বাদ রাখা হয়। অনেক উপন্যাসেই নায়ক বা নায়িকার বিশ্বাস প্রতিফলিত হয়। যার হলে প্রেমকাহিনিটি পরিণত হয় “নায়ক, নায়িকা ও ঈশ্বরের সহিত তাদের সম্পর্ক নিয়ে গড়ে ওঠা একটি ত্রিভূজ”-এ। ক্ষমা, সততা ও বিশ্বাস এই উপবর্গের সাধারণ কয়েকটি থিম।

১৯৮০ সালে মার্কিন যুক্তরাষ্ট্রের রাষ্ট্রপতি নির্বাচনের পর শিলোট তাদের শিলোট ইন্সপিরেশন্যাল লাইন প্রকাশ করলে প্রথম অনুপ্রেরণামূলক রোম্যান্স প্রকাশিত হয়। বইগুলির লক্ষিত পাঠক ছিলেন পুনর্জাত খ্রিস্টানরা এবং বইগুলি পাওয়া যেত কেবলমাত্র ধর্মীয় পুস্তকের দোকানে। ১৯৮৪ সালে শিলোট অলাভজনক ঘোষিত হলে হার্লেকুইন শিলোট অধিগ্রহণ করে। তখন শিলোট ইন্সপিরেশন্যাল লাইনও বন্ধ হয়ে যায়। যদিও খ্রিস্টান প্রকাশকেরা ঐতিহাসিক ও সমসাময়িক রোম্যান্স উপন্যাস প্রকাশ করতে থাকেন।

সঠিক অনুচ্ছেদ শিরোনাম কোনটি?
titleA. কল্পবিজ্ঞান রোম্যান্স
titleB. অতিলৌকিক রোম্যান্স
titleC. অনুপ্রেরণামূলক রোম্যান্স
titleD. বর্গবিভাজন
উত্তর: titleC
১৯৮৪ সাল খং ইয়েন ছং নামে এক বন্দি ২,০০০ লিটার রং ব্যবহার করে পুডু জেলের দেয়ালে গ্রীষ্মমন্ডলীয় এলাকার দৃষ্টিনন্দন দেয়াল চিত্র তৈরী করেন। ৮৬০ ফুট দৈর্ঘ্য ও ১৪ ফুট প্রস্থের এই দেয়াল চিত্রটি গিনেস বিশ্ব রেকর্ডে বিশ্বের সবচেয়ে বড় দেয়াল চিত্র হিসেবে স্থান করে নেয়। খং কয়েদী হিসেবে চিত্রটি আঁকা সম্পন্ন করতে পারেননি। পরে তিনি একজন স্বাধীন ব্যক্তি হিসেবে ফিরে আসেন এবং এটি সম্পন্ন করেন।

সঠিক অনুচ্ছেদ শিরোনাম কোনটি?
titleA. দেয়ালচিত্র
titleB. কুখ্যাত কয়েদী
titleC. শুরুর বছর
titleD. ১৯৪০ এর পরের ইতিহাস
উত্তর: titleA
একজন সিএমইউ গবেষকের হিসেব মতে, ২০১২ সালে, বিশ্বজুড়ে মাদক ব্যবসার ৪.৫% থেকে ৯% লেনদেনসিল্ক রোড একটি একক ওয়েব ড্রাগ মার্কেটে পরিচালিত হয়। কালো বাজারি সাইটগুলির বিরুদ্ধে শিশু পর্নোগ্রাফি, ভাড়াটে খুনি এবং অস্ত্র বিট কয়েনের মাধ্যমে কেনাবেচার অভিযোগ রয়েছে । সাইটগুলো বেনামী হওয়ায় এবং এই বাজারে কেন্দ্রীয় নিয়ন্ত্রণ অভাবে, এই পরিষেবাগুলি সত্যিই বাস্তব নাকি বিট কয়েন নেয়ার ধান্ধা তা জানা কঠিন হয়ে পড়ে।

বিভিন্ন কর্তৃপক্ষ বেশ কিছু ডিপ ওয়েবের কালোবাজার বন্ধ করে দিয়েছে। ২০১৩ সালে মার্কিন আইন প্রয়োগকারী সংস্থা সিল্ক রোড বন্ধ করে দেয়- এর ফলে বিটকয়েনের মূল্য স্বল্প সময়ের জন্য হ্রাস পায়। ২০১৫ সালে, সাইটটির প্রতিষ্ঠাতাকে আজীবন কারাদণ্ড দেয়া হয়। কিন্তু কিছুদিনের মধ্যেই বিকল্প সাইটগুলো উপলব্ধ হয়ে পড়ে, যে কারণে ২০১৪ সালের প্রথমভাগে অস্ট্রেলিয়ান ব্রডকাস্টিং কর্পোরেশন রিপোর্ট করে যে, সিল্ক রোড বন্ধ হওয়ায় অস্ট্রেলিয়ানদের অনলাইন মাদক ব্যবসায় সামান্য প্রভাবই পড়েছে, বরঞ্চ মাদক বিক্রির পরিমাণ বেড়েই গেছে। ২০১৪ সালের প্রথমভাগে, ডাচ কর্তৃপক্ষ অবৈধ পণ্যের অনলাইন বাজার, ইউটোপিয়া বন্ধ করে দেয় এবং ৯০০ বিটকয়েন বাজেয়াপ্ত করে। ২০১৪ সালের শেষভাগে, একটি যৌথ পুলিশি অভিযান শেষে দেখা যায়, ইউরোপ ও আমেরিকা-র কর্তৃপক্ষ অনেক বিটকয়েন বাজেয়াপ্ত করেছে এবং অবৈধ পণ্যের বাজার সিল্ক রোড ২.০ সহ ৪০০ ডিপ ওয়েব সাইট বন্ধ করে দিয়েছে। আইন প্রয়োগকারী সংস্থাগুলোর এ ধরনের তৎপরতার ফলে বেশ কিছু অপরাধীকে সাজা দেয়া হয়। ২০১৪ সালের ডিসেম্বরে, মাদক কেনাবেচার সাইট সিল্ক রোডে ১ মিলিয়ন ডলার পাঠাতে পরোক্ষভাবে সাহায্য কোঁড়ার জন্য চার্লি শ্রেমকে দুই বছরের কারাদণ্ড দেয়া হয়। ২০১৫ সালের ফেব্রুয়ারিতে, সিল্ক রোডের প্রতিষ্ঠাতা রস উলব্রিচ মাদক কেনাবেচার দায়ে অভিযুক্ত হন- তাকে যাবজ্জীবন কারাদণ্ড দেয়া হয়।

কিছু কালো বাজার খদ্দেরদের কাছ থেকে বিটকয়েন চুরির পাঁয়তারা করতে পারে। বিটকয়েন কমিউনিটি শিপ মার্কেটপ্লেস নামের একটি সাইটকে জালিয়াত হিসেবে চিহ্নিত করে। এ সাইটটি বিটকয়েন চুরির অভিযোগ ওঠার পর বিটকয়েন তুলে হওয়ার পথ রুদ্ধ করে ও বন্ধ হয়ে যায়। একটি পৃথক ঘটনায়, ২০১৪ সালের প্রথমভাগে, বিভিন্ন কালো বাজারের পৃষ্ঠপোষকদের মালিকানায় থাকায় বিটকয়েনের এসক্রো একাউন্টগুলো হ্যাক হয়ে যায়।

একটি যুক্তরাজ্য ভিত্তিক দাতব্য সংস্থা, ইন্টারনেট ওয়াচ ফাউন্ডেশনের প্রতিবেদন অনুসারে, শিশু পর্ণোগ্রাফি কেনাবেচায় বিটকয়েন ব্যবহার করা হয়, প্রায় ২০০ টির মত ওয়েবসাইট পেমেন্টের মাধ্যম হিসেবে বিটকয়েন গ্রহণ করে। তবে বিটকয়েনই অনলাইনে শিশু পর্ণোগ্রাফি কেনাবেচার একমাত্র মাধ্যম নয়। এ ব্যাপারে ইউরোপোলের সাইবার অপরাধ ইউনিটের প্রধান ট্রয়েলস ওয়েরটলিং বলেন, "ইউক্যাশ ও পেসেফকার্ড...এগুলোও এ ধরনের সামগ্রীর জন্য অর্থ পরিশোধ করতে ব্যবহৃত হয়।" তবে ইন্টারনেট ওয়াচ ফাউন্ডেশন প্রায় ৩০ টি সাইটের তালিকা করেছে যারা শুধু বিটকয়েনই গ্রহণ করে। এদের মধ্যে কিছু সাইট বন্ধ হয়ে গেছে, যার মধ্যে রয়েছে ডিপ ওয়েবের একটি ক্রাউডফান্ডিং ওয়েবসাইট যা নতুন শিশু পর্ন তৈরির জন্য অর্থ সংগ্রহের লক্ষ্য ঠিক করেছিল। অধিকন্তু, যখন লেনদেন করা হয়, তখন অবাধ উপাত্ত হিসেবে ব্লকচেইনে শিশু পর্ন ওয়েবসাইটের হাইপারলিংকও যোগ করা হয়।

সঠিক অনুচ্ছেদ শিরোনাম কোনটি?
titleA. ব্লকচেইনের উপাত্ত
titleB. শক্তি খরচ
titleC. কালো বাজার
titleD. অননুমোদিত ব্যয়
উত্তর: titleC
বিশ্বব্যাংকের দূর্নীতি সূচকের পাশাপাশি দূর্নীতি ধারণা সূচকও বিশ্বব্যাপী বিভিন্ন দেশে দূর্নীতির পরিমাপক হিসেবে ব্যবহৃত হচ্ছে। এ সূচকের আলোকে ট্রান্সপারেন্সি ইন্টারন্যাশনাল ব্যবসায়ী এবং বিশ্লেষক - উভয়কেই দেশের অভ্যন্তরে ও বাইরে থেকে দূর্নীতির বিস্তৃতি কতটুকু হয়েছে এ বিষয়ে জরীপ কার্য পরিচালনা করে। প্রকৃত দূর্নীতির ঘটনাগুলো এক দেশ থেকে অন্য দেশের আইন এবং আইন প্রয়োগকারী সংস্থায় ভিন্নতা থাকায় সঠিকভাবে কার্যকর করা যায় না।

সঠিক অনুচ্ছেদ শিরোনাম কোনটি?
titleA. প্রতিযোগিতা ও দূর্নীতি
titleB. সাংগঠনিক কাঠামো
titleC. দূর্নীতি ধারণা সূচক
titleD. ইতিহাস
উত্তর: titleC
মুহাম্মদ যখন মদিনায় পৌঁছেছিলেন, তখন সা'দ তাদের মধ্যে অন্যতম ছিল যারা তাকে তাদের বাড়িতে থাকার জন্য আমন্ত্রণ জানিয়েছিল। কিন্তু মোহাম্মদ বলেছিলেন যে তার উট আল্লাহর আদেশের অধীন এবং তিনি কোথায় থাকবেন এই সিদ্ধান্ত তার নেয়া উচিত নয়। 

সা'দকে একজন পরহেজগার মানুষ মনে করা হত। প্রতিদিন তিনি একটি বাটি ঝোল কিংবা পনির কিংবা দুধ মুহাম্মদকে পাঠাতেন। ৬২৪ সালের মার্চ থেকে ৬২৭ সালের মে পর্যন্ত সাদ তার বাড়িতে আল-মিকদাদ ইবনে আমর এবং খব্বব ইবনে-আরাতকে রাখেন। খন্দকের যুদ্ধে তিনি সেনাবাহিনীকে প্রচুর পরিমানে খেজুর সরবরাহ করেছিলেন। 

সঠিক অনুচ্ছেদ শিরোনাম কোনটি?
titleA. উহুদের যুদ্ধ
titleB. মক্কার বিজয়
titleC. মুহাম্মদের সাথে সম্পর্ক
titleD. হিজরত
উত্তর: titleD
গ্যালাক্সিতে ফাউন্ডেশন সবচেয়ে বড় শক্তিতে পরিণত হয়। যাদের শক্তি ও প্রভাব আগের সাম্রাজ্য এম্পায়ার এর চাইতেও সুষম। এমতাবস্থায় ফাউন্ডেশন এর রাজধানী টার্মিনাসের কাউন্সিলম্যান গোলান ট্রাভিজ মনে করেন সেকেন্ড ফাউন্ডেশন এর অস্তিত্ব রয়েছে। তার এই ধারণার কথা মেয়রের কাছে ফাস হয়ে গেলে ট্রভিজকে মেয়র অত্যাধুনিক মাহাকাশযান দিয়ে নির্দেশ দেন সেকেন্ড ফাউন্ডেশন খুজে বের করার জন্য। তাকে অনুসরণ করে প্রথম ও দ্বিতীয় ফাউন্ডেশন পরস্পরের মুখোমুখি হয়। উভয়েই চায় একে অপরকে ধ্বংস করতে। এই পরিস্থিতিতে ট্রাভিজকে নিতে হয় গ্যালাক্সির ভাগ্য নির্ধারণের গুরুত্বপূর্ণ সিদ্ধান্ত।

সঠিক অনুচ্ছেদ শিরোনাম কোনটি?
titleA. ফাউন্ডেশন এন্ড এম্পায়ার
titleB. সার সংক্ষেপ
titleC. ফাউন্ডেশন এজ
titleD. রচনাকাল
উত্তর: titleC
প্রথম সেমি-ফাইনালে চমকপ্রদ ক্রীড়ানৈপুণ্যের দরুন আন্তর্জাতিক ক্রিকেটাঙ্গনে খ্যাতির তুঙ্গে উঠে আসেন ২২ বছর বয়সের তখনকার তরুণ ইনজামাম-উল-হক। প্রতিযোগিতায় তখনো পর্যন্ত অপরাজিত ও শক্তিশালী নিউজিল্যান্ড দলের বিপক্ষে মাত্র ৩৭ বলে ৬০ রান করেন তিনি। খেলায় পাকিস্তান এক ওভার পূর্বেই ৪ উইকেটের ব্যবধানে জয়লাভ করে। বলাবাহুল্য, ঐ খেলায় ইনজামাম ম্যান অব দ্য ম্যাচের পুরস্কার লাভ করেন। বিশ্বকাপের ইতিহাসে এ ইনিংসটি অন্যতম সুন্দর ইনিংস হিসেবে বিবেচিত হয়েছে। খেলায় তিনি একটি বিশাল ছক্কা হাঁকান, যাকে ডেভিড লয়েড প্রতিযোগিতার সেরা শট হিসেবে আখ্যায়িত করেন।

দ্বিতীয় সেমি-ফাইনালে দক্ষিণ আফ্রিকা ও ইংল্যান্ড দল মুখোমুখি হয়। ১০ মিনিটের বৃষ্টিজনিত কারণে খেলা শেষে যে ফলাফল হয়, তা ব্যাপক বিতর্কের জন্ম দেয়। সবচেয়ে সফল ওভার নির্ধারণী পদ্ধতিতে পুণরায় লক্ষ্যমাত্রা প্রদান করা হয় ১৩ বলে ২২ রানের পরিবর্তে ১ বল ২১ রান, যা অসম্ভব ব্যাপার ছিল। এ নিয়মটি বিশ্বকাপের পর অস্ট্রেলিয়ায় অনুষ্ঠিত ওডিআইয়ে প্রয়োগ করা হয়নি। তবে, ১৯৯৯ সালের বিশ্বকাপ থেকে এর পরিবর্তে ডাকওয়ার্থ-লুইস পদ্ধতির প্রচলন ঘটানো হয়, যা অদ্যাবধি চালু রয়েছে। প্রয়াত বিল ফ্রিন্ডলের মতে, যদি বৃষ্টির কারণে ডি/এল পদ্ধতির প্রয়োগ করা হতো, তাহলে চূড়ান্ত বলে চার হলে টাই ও পাঁচ হলে জয়ের লক্ষ্যমাত্রা ধার্য্য করা যেতো।

সঠিক অনুচ্ছেদ শিরোনাম কোনটি?
titleA. খেলা পরিচালনাকারী কর্মকর্তাগণ
titleB. অংশগ্রহণকারী দল
titleC. আম্পায়ার
titleD. নক-আউট পর্ব
উত্তর: titleD
মৃত্যুকালে আনাস বলেন, তোমরা আমাকে ‘লা ইলাহা ইল্লাল্লাহু’ অর্থাৎ ‘আল্লাহ ব্যতীত কোন উপাস্য নেই’- এ বাক্যের তালক্বীন দাও। মৃত্যু অবধি তিনি একথাই বলছিলেন। আনাস -এর মৃত্যুকাল নিয়ে ঐতিহাসিকগণের মাঝে মতভেদ পরিলক্ষিত হয়। হুমায়েদ, কাতাদাহ, হায়ছাম ইবনে আদী, সাঈদ ইবনে উফাইর ও আবু উবাইদ বলেন, তিনি ৯১ হিজরীতে মৃত্যুবরণ করেন। মা‘ন ইবনে ঈসা ও ওয়াকেদী বলেন, তিনি ৯২ হিজরীতে মৃত্যুবরণ করেন। ইবনে উলাইয়্যাহ, সাঈদ ইবনে আমের, আল-মাদায়েনী, আবু নু‘আইম, খলীফা, আল-ফাল্লাস বলেন, তিনি ৯৩ হিজরীতে মৃত্যুবরণ করেন। এটাই বিশুদ্ধ মত। মৃত্যুকালে তার বয়স হয়েছিল ১০৩ বছর, মতান্তরে ১০৭ বছর। তিনি বসরায় মৃত্যুবরণ করেন।

সঠিক অনুচ্ছেদ শিরোনাম কোনটি?
titleA. আনাস এর জন্য রাসূল এর দো‘আ
titleB. ইন্তেকাল
titleC. রাসূল এর খাদেম হিসাবে আনাস
titleD. নাম ও বংশ পরিচয়
উত্তর: titleB
২০১৯–২০ করোনাভাইরাসের বৈশ্বিক মহামারীর শুরু থেকে বিশেষজ্ঞরা মনে করেন কোভিড-১৯ ডিজিজ এক্সের মানদণ্ড পূরণ করতে পেরেছে। ২০২০ সালের ফেব্রুয়ারি মাসের শুরুর দিকে চীনা ভাইরাসবিশেষজ্ঞ উহান ইনস্টিটিউট অব ভাইরোলজির শি জেংলি লেখেন যে প্রথম ডিজিজ এক্স করোনাভাইরাস থেকে সৃষ্টি হয়েছে। পরবর্তীতে ঐ মাসে রটারডামে অবস্থিত ইরাসমাস ইউনিভার্সিটি মেডিকেল সেন্টারের ভাইরোসায়েন্স বিভাগের প্রধান এবং আরঅ্যান্ডডি ব্লুপ্রিন্ট গ্রুপের সদস্য "সেল" সাময়িকীতে লেখেন, "এই প্রাদুর্ভাব দ্রুতগতিতে প্রথম বৈশ্বিক মহামারী হয়ে উঠছে যা ডিজিজ এক্স শ্রেণীতে পড়ে।" একই সময়ে আরঅ্যান্ডডি ব্লুপ্রিন্ট গ্রুপের অপর এক সদস্য পিটার ডাসজাক "নিউ ইয়র্ক টাইমসে" বলেন "এক কথায়, কোভিড-১৯ হল ডিজিজ এক্স।"

সঠিক অনুচ্ছেদ শিরোনাম কোনটি?
titleA. ব্যাকটেরিয়াজনিত সংক্রমণ
titleB. নামকরণ ও ক্রমান্নয়ন
titleC. কোভিড-১৯ (২০১৯–২০২০)
titleD. H7N9 (২০১৮)
উত্তর: titleC
পিতার মৃত্যুর পরে, ২৬ বছর বয়সে, পুনম মহাজন বিজেপির প্রাথমিক সদস্য হয়ে ২০০৬ সালের ৩০শে অক্টোবর আনুষ্ঠানিকভাবে রাজনীতিতে যোগ দেন। পরের বছরের এপ্রিল মাসে, তিনি মহারাষ্ট্র বিভাগের ভারতীয় জনতা যুব মোর্চার সাধারণ সম্পাদক নিযুক্ত হন।
২০০৯ সালে পুনম মহাজন তাঁর প্রথম নির্বাচনে প্রতিদ্বন্দ্বিতা করেছিলেন এবং বিধানসভা নির্বাচনে ঘাটকোপার থেকে মহারাষ্ট্র নবনির্মান সেনার রাম কদমের কাছে হেরে গিয়েছিলেন। এই পরাজয়ের পরেও তিনি তার সাংগঠনিক সক্ষমতা নিয়ে দলের সাথে কাজ চালিয়ে যান এবং ২০১০ সালে ভারতীয় জনতা যুব মোর্চার জাতীয় সহ-সভাপতি নিযুক্ত হন। 

২০১৪ সালের সাধারণ নির্বাচনের আগে, সংগঠনকে শক্তিশালী করার দিকে নজর রেখে, পুনম ২০১৩ সালে বিজেপির জাতীয় সচিব হিসাবে নিযুক্ত হন। পরের বছর, তাঁকে মুম্বই উত্তর মধ্য থেকে লোকসভা নির্বাচনের জন্য নির্বাচিত করা হয়েছিল, যেটি কংগ্রেসের মজবুত একটি ঘাঁটি হিসাবে বিবেচিত হত। আসনটি স্বাধীনতার পর থেকে বিজেপি কখনও জিতেনি। দুই বারের সাংসদ প্রিয়া দত্তের বিপক্ষে ১,৮৬,০০০ ভোটের ব্যবধানে জয় পেয়ে পুনম মহাজন জাতীয় খ্যাতি অর্জন করেছিলেন।

সংসদে তাঁর কৃতি এবং যুবসমাজের মধ্যে তাঁর আবেদন দেখে, ২০১৬ সালে, তাঁকে বিজেপি দলে, বিজেপির যুব শাখা ভারতীয় জনতা যুব মোর্চা (বিজেওয়াইএম) এর জাতীয় সভাপতি হিসাবে একটি জাতীয় নেতৃত্বের পদ দেওয়া হয়েছিল। 

২০১৯ সালে পুনমকে আবারও মুম্বই উত্তর মধ্য থেকে প্রতিদ্বন্দ্বিতা করার জন্য নির্বাচিত করা হয়েছিল, যা তিনি তাঁর প্রতিপক্ষ প্রিয়া দত্তকে ১,৩০,০০০ ভোটের ব্যবধানে পরাজিত করে স্বচ্ছন্দে বিজয়ী হয়েছিলেন। 
সঠিক অনুচ্ছেদ শিরোনাম কোনটি?
titleA. রাজনৈতিক
titleB. কর্মজীবন
titleC. প্রাথমিক জীবন
titleD. ব্যক্তিগত জীবন
উত্তর: titleA
"গীতাঞ্জলি: দ্য সং অফারিংস"‎ প্রকাশনার পর লন্ডনের পত্র-পত্রিকায় আলোচনা-সমালোচনা মুদ্রিত হয়। লন্ডনে রথেনস্টাইনের বাসগৃহে কবি ইয়েটস্ যেদিন বন্ধু-বান্ধবকে গীতাঞ্জলি থেকে পাঠ করে শুনিয়েছিলেন সেদিন ঐ আসরে কবি মে সিনক্লেয়ার উপস্থিত ছিলেন। রবীন্দ্রনাথের কবিতায় অভিভূত হয়ে তিনি নিঃসংকোচে লিখেছিলেন : “রবীন্দ্রনাথের কবিতায় মানুষের সাধারণ আবেগমথিত নিবেদনের মিলন হয়েছে এমন এক সঙ্গীত ও ছন্দে যা সুইনবার্নসুইনবার্নের চেয়েও পরিশীলীত। এমন এক সঙ্গীত ও ছন্দ যা পশ্চিমী শ্রোতার কাছে অচিন্তনীয়, যাতে আছে শেলীর অপার্থিব চেতনা, অদ্ভুত সূক্ষ্মতা ও তীব্রতা... এবং তা এমন সহজিয়া রীতিতে যাতে এই যাদুকরী-আবেশকেও মনে হয় পৃথিবীর সবচে’ স্বাভাবিক রূপবন্ধ। মিল্টনও না, সে মানুষের হৃদয়ের তুলনায় বড় বেশি জাঁকালো ; ওয়ার্ডসওয়ার্থও নয়, সে বড় সূক্ষ্ম আর অন্তর্লীন ... এমনকি দান্তেও নয় যদিও তিনি বাংলার এই মরমিয়া কবির খুব কাছাকাছি।”

দি টাইমস্-এর সুবিখ্যাত সাহিত্য-সাময়িকী যা টাইমস লিটারেরী সাপ্লিমেন্ট (টিএলএস) নামে খ্যাত তার ৭ নভেম্বর ১৯১২ সংখ্যায় (পৃ. ৪৯২) প্রকাশিত আলোচনাটিই প্রথম মুদ্রিত গ্রন্থালোচনা। তখনো রবীন্ত্রনাথ নোবেল পুরস্কার লাভ করেনি নি। আলোচনাটির শুরুতে বলা হয়েছে, "যে-কোনো শিল্পের অধোগতির কারণ হলো বিষয়-বস্তুর দীনতা, আর ব্যক্তিকেন্দ্রিকতার আদি স্তর থেকে সার্বজনীনতার পর্যায়ে উত্তরণের প্রয়োজনীয় মননশক্তি যদি না থাকে তাহলে কবিতা সবসময়ই এই দীনতায় আক্রান্ত হবে। যে-সমাজে ভাববাদিতা বিপুলভাবে বর্তমান, সে-সমাজে প্রাণময় শিল্প হিসেবে বেঁচে থাকতে হ’লে কবিতাকে উৎক্রান্তি সাধন করতেই হবে। তা’ না হ’লে, শিল্পের খাতিরে, কবি-শক্তি পর্যবসিত হবে অচল মননশীলতায়, ব্যর্থ হবে নিছক বিদগ্ধ ব্যতিরেকে অন্য কারো মনে সাড়া জাগাতে। ভাবকে জয় করতে না-পারলে ভাবের কাছে পর্যদুস্ত কাব্য পরিণত হ’বে গদ্যে। অতীতে কবিতা যেমন ঘটনা-আলোড়িত আবেগের বাহন হয়েছে, তেমনি (এখন) কবিতাকে লিখতে হবে কী ক’রে ফুটিয়ে তোলা যায় ভাবোৎসারিত আবেগ ; আর তা’ করতে যেয়ে কবিতাকে সেই কবিতাই থাকতে হ’বে যার রয়েছে প্রৌঢ় সাংগীতিকতা, উপমা-অলংকার আর নিষ্কম্প্র মূল্যবোধ। আর এই সমস্যাতেই এ যুগের কবিতা আক্রান্ত্র, এর অস্তিত্ব বিপন্ন ; এবং অবাক হওয়ার কিছু নেই যে ইয়েটস সাহেব সেই ভারতীয় কবির রচনাকে সানন্দে সম্ভাষণ জানাবেন যিনি অনায়াসে ঐ সমস্যাটির সমাধান করেছেন বলে মনে হয়, যেভাবে হাজার বছর আগে চীনা চিত্রকলা রাহুমুক্ত হয়েছিল।"

"এথেমিয়াম" পত্রিকায় লেখা হয়েছিল, "তাঁর (রবীন্দ্রনাথের) কবিতামালায় এমন এক স্নিগ্ধ প্রশান্তি রয়েছে যার শিক্ষা পশ্চিমের অশান্ত-চিত্ত মানুষের বড় দরকার।"

টি. ডব্লু. রলেস্টন ১১০০ শব্দের দীর্ঘ প্রবন্ধে লিখেছিলেন, "জীবনের মৌল বিষয়ের সঙ্গে এই কবিতাগুলি এতো ঘনিষ্ঠভাবে সংশ্লিষ্ট যে এর চেতনা, এবং এমনকি, এর বাকপ্রতিমার একটি বিশ্বজনীন তাৎপর্য রয়েছে।

"দি নেশান" পত্রিকায় লেখা হয়েছিল, "ভুলে যাও ইয়েটস্-এর তদ্বির, ভুলে যাও যে ‘এটি সাহিত্য-বিশ্বের একটি শীর্ষ-ঘটনা’, এবং (তবু) গীতাঞ্জলি’তে পাবে প্রণয়াকুল হেমন্তের নিখাদ পুষ্পকোরক যাতে রয়েছে (মানুষের) সনাতন বিশ্বাসের ইঙ্গিত।

সঠিক অনুচ্ছেদ শিরোনাম কোনটি?
titleA. ইংরেজি অনুবাদ
titleB. পাশ্চাত্যে সমালোচনা
titleC. রচনা
titleD. অনুবাদের ইতিহাস
উত্তর: titleB
কানাডায় ২০০৭ অনূর্ধ্ব-২০ ফিফা বিশ্বকাপের জন্য সার্জিও অ্যাগুয়েরোর সাথে দলে জায়গা পান বানেগা। প্রতিযোগিতায় আর্জেন্টিনার সবকয়টি খেলায় তিনি মাঠে নামেন।

২০০৮ সালের জানুয়ারিতে ভ্যালেন্সিয়ায় যোগদানের পর আর্জেন্টিনা জাতীয় দলে বানেগার অভিষেক হয়। ৬ ফেব্রুয়ারি, গুয়েতেমালার বিপক্ষে ঐ খেলায় আর্জেন্টিনা ৫–০ গোলের বড় ব্যবধানে জয় লাভ করে।

২০০৮ গ্রীষ্মকালীন অলিম্পিকে আর্জেন্টিনার হয়ে অংশগ্রহণ করেন বানেগা। প্রতিযোগিতায় আর্জেন্টিনা স্বর্ণপদক জিতে।

ভ্যালেন্সিয়ার সাথে দূর্দান্ত একটি মৌসুম কাটানোর পরও ২০১০ বিশ্বকাপের জন্য ঘোষিত আর্জেন্টিনা দলে জায়গা পাননি বানেগা।

২০১৩ সালের ২৬ মার্চ, বলিভিয়ার বিপক্ষে আর্জেন্টিনার হয়ে প্রথম গোল করেন বানেগা। খেলাটি ১–১ গোলে ড্র হয়।

সঠিক অনুচ্ছেদ শিরোনাম কোনটি?
titleA. ক্লাব
titleB. আন্তর্জাতিক ক্যারিয়ার
titleC. বোকা জুনিয়র্স
titleD. ভ্যালেন্সিয়া
উত্তর: titleB
রাঙ্গুনিয়া উপজেলার আয়তন ৩৬১.৫৪ বর্গ কিলোমিটার (৮৯,৩৩৮ একর)। চট্টগ্রাম জেলার সর্ব-পূর্বে ২২°১৮´ থেকে ২২°৩৭´ উত্তর অক্ষাংশ এবং ৯১°৫৮´ থেকে ৯২°০৮´ পূর্ব দ্রাঘিমাংশ জুড়ে রাঙ্গুনিয়া উপজেলার অবস্থান।

এ উপজেলার দক্ষিণে চন্দনাইশ উপজেলা, দক্ষিণ-পশ্চিমে পটিয়া উপজেলা ও বোয়ালখালী উপজেলা, পশ্চিমে রাউজান উপজেলা ও রাঙ্গামাটি জেলার কাউখালী উপজেলা, উত্তরে রাঙ্গামাটি জেলার কাউখালী উপজেলা, পূর্বে রাঙ্গামাটি জেলার কাপ্তাই উপজেলা ও রাজস্থলী উপজেলা এবং দক্ষিণ-পূর্বে বান্দরবান জেলার বান্দরবান সদর উপজেলা অবস্থিত।

সঠিক অনুচ্ছেদ শিরোনাম কোনটি?
titleA. অর্থনীতি
titleB. ভাষা ও সংস্কৃতি
titleC. জীব বৈচিত্র্য
titleD. ভূগোল
উত্তর: titleD